
      Bucureşti,  17.09.2019
                                                                   AVIZ
asupra proiectului de Lege pentru modificarea şi completarea                                articolului 5 al Ordonanţei de urgenţă a Guvernului nr. 10/2017 
pentru stimularea înfiinţării de noi întreprinderi mici şi mijlocii

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de                         Lege pentru modificarea şi completarea articolului 5 al Ordonanţei de urgenţă a Guvernului nr. 10/2017 pentru stimularea înfiinţării de noi întreprinderi mici şi mijlocii, transmis cu adresa nr. PL-x 311 din 1 iulie 2019, înregistrată sub nr. 4c-1/137 din                          2 iulie 2019. 
Senatul, în calitate de primă Cameră sesizată, a adoptat iniţiativa legislativă                    în şedinţa din 26 iunie 2019, în conformitate cu prevederile                                                  articolului 75 alineatul (2) teza a  III-a din Constituţia României, republicată.
Conform prevederilor art. 75 din Constituţia României, republicată,                                   şi ale art. 92 alin. (9) pct. 1 din Regulamentul Camerei Deputaţilor, republicat,                           cu modificările și completările ulterioare, Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au dezbătut iniţiativa legislativă menţionată mai sus, în şedinţa din 17 septembrie 2019.
Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, cu observaţii şi propuneri,                      transmis cu adresa nr. 215 din 21 martie 2019, avizul favorabil al Consiliului Economic                      și Social, transmis cu adresa nr. 1027 din 5 martie 2019 și punctul de vedere                             al Guvernului, transmis cu adresa nr. 789 din 27 mai 2019, prin care menţionează că                nu susţine adoptarea inițiativei legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că inițiativa legislativă nu se justifică întrucât, adoptarea prevederilor art. II alin. (2) din propunerea legislativă, potrivit cărora „contractele aflate în derulare se modifică prin acte adiţionale în conformitate cu prevederile prezentei legi ”,  ar conduce la încălcarea principiului neretroactivităţii legii, consacrat la art. 15 alin. (2) din Constituţia României, republicată. 
De asemenea, prin adoptarea reglementărilor art. II alin. (5) din propunerea legislativă, beneficiarii s-ar afla într-o situaţie mai favorabilă față de cei care şi-au îndeplinit toate obligaţiile din contractul în vigoare, ceea ce ar duce la încalcarea prevederile art. 16 din Constituţia României, republicată.

Faţă de considerentele menționate mai sus, membrii Comisiei pentru politică economică, reformă şi privatizare au hotărât, cu majoritate de voturi                                           (un vot împotrivă), avizarea negativă a iniţiativei legislative.
În raport cu obiectul şi conţinutul său, proiectul de lege face parte din categoria                 legilor ordinare.

